Johann Hari: – For rike mennesker er narkotika allerede avkriminalisert

Forfatter og journalist Johann Hari mener Norge står i et sort hull hva narkotikalovgivning angår.

Thea Storøy Elnan Journalist

30. nov. 2015 17:17 Sist oppdatert 11. oktober 2016

I sin nyeste bok Chasing the Scream: the First and Last Days of the War on Drugs (2015) tar Hari til orde for å legalisere og avkriminalisere narkotika. Boken kom som et resultat av mye rusavhengighet i familien.

– Den grunnleggende årsaken til at folk blir avhengige er at de ikke vil være til stede i livet sitt fordi de opplever mye smerte. Jeg har alltid sett opp til den norske velferdsmodellen, men hva narkotikalovgivning angår står dere oppi et sort hull. Norge bør se til Sveits og Portugal for å bedre egen situasjon, sier Hari.